JohanHeinsen/ENO huggingface dataset:
Odense Adresse-Contoirs Efterretninger, 1848-01-03
Udlandet. Schweitz. Jfølge "Deut. Zeit." er det især Østerrig, der endnu trænger paa en hurtig Jntervention i Schweitz, da det ønskede sig beroliget paa denne Side for at have friere Hænder i Jtalien. Forespørgsler, som af Østerrig og Preussen i Fortrolighed vare gjorte paa Forbundsdagen med Hensyn til Troppedemonstrationer mod Schweitz, vare af nogle af de vedkommende Regjeringer besvarede derhen, at det schweizerske Spørgsmaal ikke angik dem, da de ikke havde garanteret Wienertraktaten og Bevægelserne i Schweiz hidtil ikke truede Nabolandenes Rolighed. "N. Zür. Zeit." beretter, at efter Forlydende har General Salis-Soglio erholdt en Ansættelse i den østerrigske Armee; ogsaa Siegwart Müller skulde erholde et Embede. Landdagen har den 24 Decbr. udsat sine Møder paa ubestemt Tid; Præsidiet kan sammenkalde Gesandtskaberne, saasnart Forretningerne eller Omstændighederne kræve det. Unterwalden har i Betragtning af at det saa prompte har overholdt den første Betalingstermin erholdt tilstaaet en Frist af 5 Aar for den tilbagestaaende Sum. Den provisoriske Regjering i Wallis har sanktioneret Folke beslutningen, der ophæver alle geistlige Skattefriheder. Munkene paa St. Bernhard ville imidlertid Jntet betale og true med de fremmede Magter. Ogsaa Uris og Schwyz's nye Gesandter ere afgaaede til Bern. Regjeringen i Luzern, der befinder sig i stor Forlegenhed for at tilveiebringe den Kantonen paalagte betydelige Deel af Krigsomkostningerne, har dekretteret, at de rige Klostre foreløbig inden 14 Dage skulle betale 1 Mill. Fr.; alene Klosteret St. Urban skal rykke ud med 500,000 og Stiftet Münster med 400,000 Fr. J Kantonens Okkupationstropper skal skee en Reduktion.
Odense Adresse-Contoirs Efterretninger, 1848-01-03
Jtalien. Admiral Parker opholder sig i Rom. – Pontremoli bliver, ifølge Overeenskomst mellem Storhertugen af Toscana og den nye Hertug af Parma, foreløbig ved Toscana. J Lucca er indsat en Overappellationsret, under hvilken ogsaa Pisa, Livorno, Portoserrajo og Pontremoli skulle sortere. Denne Bestemmelse har desværre fremkaldet en skurrende Lyd i den italienske Folkeharmoni, idet en Deel af Befolkningen i Pisa og Lucca i denne Anledning har ladet sig henrive til Yttringer af smaalig Jalousi. – Fra Modena skrives, at Hertugen, da det ved Urolighederne i Moden og Regio har viist sig, at han ikke aldeles kan stole paa sine egne Tropper, har forlangt og erholdt østerrigske Tropper (2 Batailloner Jnfanteri og 1 Husar eskadron) til at gjøre Garnisonstjeneste i Modena og Regio, og i fornødent Tilfælde at sikkre Statens Rolighed i Almindelighed. – J Parma er den misfornøiede Stemning foreløbigen bleven beroliget ved den nye Hertugs Løfte og Reformer og Koncessioner.
Odense Adresse-Contoirs Efterretninger, 1848-01-03
Den afdøde Hertuginde skal have anordnet, at hendes Smykke, 6 Mill. i Værdi, skal uddeles blandt den keiserlige Familie. – Urolighederne i Neapel skulle have været af en mere alvorlig Natur, end Man først antog: 15 Jndivider skulle være blevne saarede; Arrestationerne, der vedvare, skulle især træffe unge Fyrster, Hertuger, Literater og Sønner af Professorer.
Odense Adresse-Contoirs Efterretninger, 1848-01-03
Storbrittannien. Som noget Mærkeligt fremhæves, at Hr. Rershaw er bleven valgt til Parlaments medlem for Stockport uden at Valget har kostet ham en Skilling, ikke engang til Mad og Drikke for Vælgerne. Sammel Troutbeck, der som Skibsdreng var bleven tagen tilfange i Jndien, døde 1786 som rig Kjøbmand i Madras og testamenterede sin hele Formue til Skolen i Wapping, hvor han var bleven opdragen. Men da Kronen ifølge Loven arver alle de Personer, der ikke efterlade lovlige Arvinger og ingen saadanne efter skeet Opfordring meldte sig, kuldkastedes Testamentet og Arven tilkjendtes omsider Kronen. Nu have to fattige gamle Koner meldt sig som bemeldte Samuel Troutbecks Slægtninge fra Oldefaderen; Dronningen har befalet en ny Undersøgelse og Juryen har tilkjendt Klagerinderne den hele Arv, der beløber sig til 373,000 Pd. Sterl.
Odense Adresse-Contoirs Efterretninger, 1848-01-03
Frankerig. Kongen har d. 28 Decb. i det meget fuldstændigt forsamlede diplomatiske Korpses, alle Ministres, mange Marskallers og den hele kgl. Families Nærværelse og under gjentagne Vivatraab (Dhrr. Thiers, Duvergier Hauranne, Odilon-Barrot og LedruRollin stode meget forladte) aabnet Kamrene med en Trontale, hvoraf især Paragraphen om Schweiz, der paa det fuldstændigste underkjender den hidtilværende Guizotske Politik og stadfæster det fuldkomne Nederlag af de paa Sonderforbundet støttede reaktionaire Bestræbelser, vakte den største Opmærksomhed; den lyder: Borgerkrigen har forstyrret Schweiz's Lykke. Min Regjering var med Engellands, Østerrigs, Preussens og Ruslands Regjeringer kommen overeens om at tilbyde dette med os i Venskab staaende Nabofolk en velvillig Mægling. Schweiz vil, som jeg haaber, indsee, at alene Agtelse for Alles Ret og Opretholdelsen af det helvetiske Forbunds Grundlag kunne garantere det de varige betingelser for Lykke og Sikkerhed, hvilke Europa har villet sikkre det ved Traktaterne." Valg reformen omtales ikke, men der loves Lovudkast om Salt prisens Nedsættelse, Forandringer i Brevtaxten, om den offentlige Underviisning, Fængselsvæsenet, Toldtariffen &c. Frankerigs Relationer til alle fremmede Magter ere af den Art, at Verdensfreden maa antages. sikkret. Slutningen lyder saaledes: "Mine Herrer, jo mere jeg ældes, desto meere helliger jeg med Hengivenhed Alt hvad Gud har givet og erholdt mig af Kraft og Virksomhed til Frankerigs Tjeneste, til at varetage dets Jnteresser, dets Værdighed, dets Lykke. Under den bevægede Stemning, der næres af fjendtlige eller blinde Lidenskaber, oplives og opholdes jeg af den Overbeviisning, at vi i det konstitutionelle Monarki, i de store Statsmagters Samdrægtighed besidde sikkre Midler til at overvinde alle Hindringer og tilfredsstillende at varetage alle vort kjære Fædrelands Jnteresser, saavel de moralske som de materielle. Lader os, støttende os til Chartet, med Fasthed opretholde Samfundsordenen og alle dens betingelser. Lader os, idet vi med Troskab holde os til Chartet, sikkre de offentlige Friheder og alle deres Udviklinger. Vi ville uformindsket efterlade de kommende Slægter det os betroede Gode og de ville velsigne os for at have begrundet og forsvaret den Bygning, under hvis Ly de kunne leve lykkeligt og frit."
Odense Adresse-Contoirs Efterretninger, 1848-01-03
Fra Algier meldes, at Abd-el-Kader har gjort et fortvivlet men forgiæves Forsøg paa at gjennembryde de ham omringende marokkanske Stridskræfter. Hans Deira skal allerede tildeels være plyndret og hans Stilling være fuldkommen haabløs. Hertugen af Aumale er den 18de afreist til Oran.
Odense Adresse-Contoirs Efterretninger, 1848-01-03
Østerrig. Medens der fra Wien berettes, at Krigsrustningerne i alle Monarkiets Dele drives med stor Jver og at General Radetzky har forlangt en Forstærkning af 20,000 Mand, hedder det fra Prag, at Troppemarscherne ikke ere saa betydelige, som Man først troede og at de blot bestaae i Omflytninger, der have deres fornemste Grund i Mistillid til de i Jtalien garnisonerende Regimenter. Nürn. Corr." beretter, at General Radetzky har erholdt Permission og at Kavalleriets General Grev Wallmoden-Simborn midlertidig har tiltraadt Kommanden i Jtalien.
Odense Adresse-Contoirs Efterretninger, 1848-01-03
Tydskland. Den darmstadtske Adresse indeholder en Passus om Tydsklands Sympathie for SlesvigHolstenerne.
Odense Adresse-Contoirs Efterretninger, 1848-01-03
Rusland. Allerede den 20 Decbr. havde Man i St. Petersborg 15 Graders Kulde; Skibsfarten er standset, men Sundhedstilstanden god.
Odense Adresse-Contoirs Efterretninger, 1848-01-03
Fædrelandet. Offentlige Foranstaltninger. Under 28 Decbr. er Land- og Søkrigskommissair i 3die jydske Distrikt, Major F. T. v. Prinzen, efter Ansøgning og formedelst Svagelighed, meddeelt Afsked i Naade fra bemeldte Embede med Pension under Navn af Vartpenge; og er han derhos allern. tillagt Generalkrigskommissairs Charakteer, med Rang i 3die Klasse No. 8 efter Rangforord.
Odense Adresse-Contoirs Efterretninger, 1848-01-03
Blandinger. J Aalborg Av. heddet det i et Tilbageblik paa det svundne Aar: "J vort kjære Fædreland staaer saare Meget utilfredsstillet, mangen et Savn uopfyldt, mangen en Forventning tilbagetrængt; men taknemmeligt erkjende vi dog ogsaa Alle, at Fremgangen ikke har ladet sig uden Spor, at Folket, om end ofte hen sjunket i det materielle Velværes Jndifferentisme, med Deeltagelighed følger det offentlige Livs stærkere Pulsslag, og at Regjeringen, med en humansindet og omsigtig Styrer i sin Spidse, ikke staaer uberørt af den fremskridende Tidsaand, men ofte giver forhaabningsfulde Vidnesbyrd om sin Tilbøielighed til at føre Folket, stærkt i Oplysning, ind paa Frihedens sande Bane. Samme Blad bemærker med Hensyn til de nye Gagetillæg : "Det er en Selvfølge, at disse Bestemmelser kun kunne være provisoriske til Stænderne ere hørte. Hvorfor Amtmændene, som alt for adskillige Aar siden erholdt et betydeligt Gagetillæg (af 1000 Rbd.), paany have faaet et saadant: indsee vi ikke, da deres Gage vistnok kan ansees at være temmelig rigelig. J alt Fald havde det vistnok været ønskeligere, om man hellere med Tillæg havde betænkt de mere nødlidende Embedsklasser, saasom Skolelærere og Toldbetjente."
Odense Adresse-Contoirs Efterretninger, 1848-01-03
En omtrent 14 Aar gammel Pige er første Juledag druknet i den saakaldte Grimstrup Søved Maribo, idet hun vilde prøve Jsen. - Fruentimmeret Bodil Larsdatter i Maglemer, Huuseby Sogn i Grevskabet Knuthenborg, har den 21de i Dølgsmaal født et fuldbaaret og udenfor Ægteskab avlet Drengebarn, som hun skjulte i sin Kiste, hvor det Dagen efter forefandtes som Liig. Aalborg Av. holder ikke alene Hr. Mauzius for fuldkommen qvalificeret til at blive angageret ved det kgl. Theater, men beklager endog, at dette af kgl. Theater Snerperi eller hvilkesomhelst andre Grunde ikke allerede er skeet med et saa afgjort Talent og en allerede saa perfektioneret Fremstillingsgave, som Hr. Manzius's, især da det komiske Fag ved det kgl. Theater efter Hr. Phister næsten stod ganske blottet. - J Horsens glæder Man sig til atter at see det Langeske Selskab gjæste Byen om 2 a 3 Maaneder.
Odense Adresse-Contoirs Efterretninger, 1848-01-03
Odense. Det Langeske Selskab har givet sine to første Forestillinger, som Man kunde vente, for fuldt Huus og til almindelig Tilfredshed. Af de opførte Stykker har unegtelig Scribes En Kone, der springer udaf Vinduet, meest Gehalt og det vilde sikkert, ifald vi turde glæde os ved et længere Ophold af Selskabet, gjen sees med Fornøielse. At Selskabet har ualmindelige Kræfter og viser et sjeldent godt Sammenspil, kan der ikke være to Meninger om; hele Personalet har begge Aftener været paa sin Plads og udfyldt den vel; skulle vi fremhæve noget, maatte det være den af Jalousi fremkaldte Strid imellem Mad. Bloch og Jfr. Adam i "Talismanen" og Mad. Orlamundts Udførelse af Gabrielles Rolle i det nævnte Stykke af Scribe. (Dagsposten). J "Augsb. Allg. Zeit." skrives fra Kjøbenhavn under 20 Decbr., at der efter sikker Forlydende snart kan ventes meget vigtige, i det Jnderste af vor Statsorganisation indgribende, dog maaskee foreløbig kun provisoriske Bestemmelser, til hvis Bedømmelse atter erfarne Mænd af alle Monarkiets Deele turde blive indkaldede til Kjøbenhavn. Korrespondenten synes tilbøielig til at antage, at Regjeringen, for at undgaae de Vanskeligheder, der kunde opstaae af Provindsialstændernes Sammenkaldelse i Hertugdømmerne, skulde være betænkt paa at indkalde en forenet Landdag. (Meddeelt.)
Odense Adresse-Contoirs Efterretninger, 1848-01-03
Den 31 Decbr. f. A. afholdt Odense Kunstforening sin aarlige Generalforsamling. Efterat det reviderede og deciderede Regnskab for 1846, hvorefter der ikke paahviler Bestyrelsen noget Pengeansvar, var fremlagt, meddeelte Formanden, Justitsraad Wegener, en Oversigt over Foreningens Virksomhed i 1847 og dens nuværende Status. Foreningen har i Aarets Løb foranstaltet 3 almindelige Udstillinger af Kunstgjenstande. Medlems Antallet, som i 1846 var 261 med 449 Rbd. Bidrag, beløb sig ved Udgangen af 1847 til 273 med ialt 458 Rbd. aarligt Bidrag: 1 Medlem bidrager aarlig 20 Rbd., 3 hver 5 Rbd., 12 hver 3 Rbd., 130 hver 2 Rbd. og 127. hver 1 Rbd. Afgangen var 23, hvoraf 5 paa Grund af Dødsfald og 8 formedelst Bortreise fra Provindsen; Tilgangen derimod 35 Medlemmer. Den samlede Jndtægt havde i 1847 være 494 Rbd. 5 Mk., nemlig, som foranført af Medlemmernes Bidrag 458 Rbd. og for Entree af Jkke=Medlemmer 36 Rbd. 5 Mk. Heraf ere 348 Rbd. 4 Mk. 10 s. anvendte til Jndkjøb af 7 Malerier og 32 Kobbere og Lithographier til Bortlodning blandt Foreningens Medlemmer. Resten vil paa Lidet nær medgaae til at dække Udgifterne ved Kunstgjenstandenes Transport, Arrangement af Udstillingerne, Avertissementer, Opvartning m.m. De efter Tour afgaaende Medlemmer af Bestyrelsen vare Justitsraad Wegener, Møller Krag og Justitsraad Schønheyder, af disse gjenvalgtes de tvende første, og i Stedet for den Sidstnævnte valgtes Adjunkt Silfverberg. Til Reviforer af Regnskabet for 1847 valgtes Justitsraad Ostenfeldt og Adjunct Lassen; til Decisor Justitsraad Bekker.
Odense Adresse-Contoirs Efterretninger, 1848-01-03
Ved den efter Generalforsamlingen foretagne Bortlodning tilfaldt de 7 Malerier følgende Medlemmer: 1) Viindruer af Prof. Jensen (22 Rbd.) Ritmester Barnekow, 2) Frederiksborg Slot af Juul (20 Rbd.) Kammerraad Grooss i Middelfart; 3) en Skaal med Jordbær af Prof. Jensen (20 Rbd.) Kjøbmand Holmsted; 4) Roser og Myrther af Samme (12 Rbd.) Kammerherre Bardensleth; 5) en Brudekrands af Samme (20 Rbd.) Fru Neergaard i Veile; 6) Parti ved Taarbek af Petersen (10 Rbd.) Postmester Lausen; 7) Sprener og Aurikler af Prof. Jensen (20 Rbd.) Cancellir. Jørgensen. - Kobberne og Lithographierne tilfaldt Følgende: Stamhuusbesidder Hofmann (Bang) til Hofmansgave; Pastor Friis i Kjølstrup (2 Gevinster); Kherre Benzon, til Christiansdal; Enkemadame Becker; Kjøbm. Stokkebye; Toldfuldm. Larsen; Kherre Krogh; Adjunkt Strøm; konst. Distriktslæge Helweg; Jnspekt. Til schou; Krigsraad Vogelsang; Hs. Kgl. H. Kronprindsen (3 Gev.); Viinhandler Jensen; Raadmand, Thomsen; Skibskapt. Helweg; Adj. Kofoed=Hansen; Landmand Knudsen; Dr. med. Esbensen; Kirkeværge P. Jørgensen, Pastor Boesen i Veuslinge; Generalmajor Castenschjold; Kand. theol. Ohm; Enkefrue Møller; Bataillonschirurg Jørgensen; Mad. Østerbye, Prakt. Læge Møller; Kjøbm. W. Petersen; Apotheker Petersen; Adj. Kragh. De Gevinster, som endnu ikke ere afhentede, beroe hos Bestyrelsens Medlem Hr. Professor Henrichsen.
Odense Adresse-Contoirs Efterretninger, 1848-01-03
Kjøbenhavns Børs-Cours den 31 Decbr. 1817. Hamb. 2 M. - k. S. 198 1/2. Bank-Disconto 5 pCt., ditto paa Banco=Vexler 5 pCt. 4 pCt. Kgl. Oblig. (uden Rente) 101 a 104 1/2 Rbd. Sedler. 3 pCt. engelsk danske Obligationer 82 1/5 a 82 1/8. Nationalbank-Actier 173 a 173 1/2 Rbd. r. Sølv. Roeskilde Jernbane-Actieregning 63 1/4 a 63 1/2 Spec.
Odense Adresse-Contoirs Efterretninger, 1848-01-03
AVERTISSEMENTS. At vor kjære Fader, Sognepræst for Korup og Ubberud, Menigheder P. A. Steenfeldt, i sit 80de Aar, efter faa Dages Sygeleie den 26 December ved en blid og rolig Død bortkaldtes fra det Jordiske, bekjendtgjøres herved for fraværende Slægt og Venner af hans dybtsørgende Børn.
Odense Adresse-Contoirs Efterretninger, 1848-01-03
Det har behaget den Alvise at bortkalde til et bedre Liv min uforglemmelige Mand, Uhrmager Morten Hansen, i sit Alders 32te Aar. Med to smaa Børn begræder jeg mit store Tab. Ringe den 27 Decbr. 1847. Maren Hansen.
Odense Adresse-Contoirs Efterretninger, 1848-01-03
Onsdagen den 22 dennes bortkaldtes herfra Livet min kjære Fader, Gaardeier Jørgen Holme, i hans 62de Aar, efter længere Tids Svagelighed og omtrent 8 Ugers Sygeleie. En forudgangen Ægtefælle og en Datter modtage ham hisset; men sørgende ved hans Baare staae hans Enke og 6 efterladte Børn, som ville bevare hans Minde og med kjærlig Haand frede om den Gravhøi, der dækker det elskede Støv. Holmegaard den 24 Decbr. 1847. Niels J. Holme.
Odense Adresse-Contoirs Efterretninger, 1848-01-03
Med Beemod bringer jeg herved min fraværende Slægt og Venner det Sorgens Budskab, at det behagede det alvise Forsyn at bortkalde den 27 dennes om Morgenen Kl. 7, min inderlig elskede Mand, Skrædermester Mathias Mathiesen, i sin Alders 54de Aar, efter 8 Dages Sygeleie; 6 umyndige Børn og hans gamle Moder deele med mig Tabet af den stræbsomme Mand og kjærlige Fader.
Odense Adresse-Contoirs Efterretninger, 1848-01-03
Odense d. 28 Decbr. 1847. Sophie Mathiesen, født Vardinghuus.
Odense Adresse-Contoirs Efterretninger, 1848-01-03
At jeg fremdeles fortsætter Professionen ved min Søn, bekjendtgjør jeg herved for de Ærede, der har og i Fremtiden vil forunde os deres Arbeide. 58481116. L. C. 58481136. S. C. R. Sophie Mathiesen.
Odense Adresse-Contoirs Efterretninger, 1848-01-03
Fredagen den 7 Januar 1848, Formiddag Kl. 10, vil blive foretaget Valg paa 3 ny Borger-Repræsentanter, istedenfor Dhrr. Skoleforstander Sørensen, Stadshauptmand Brodersen og Brændeviinsbrænder Clausen, som efter Tour afgaae. - Enhver Vælger vil paa sædvanlig Maade vorde fremkaldt, for personlig at afgive sin Stemme til ethvert Valg især, hvilket kan skee enten mundtlig til Protocollen, eller ved skrivtlig, med vedkommende Vælgers Navn forsynede, Stemmeseddel.
Odense Adresse-Contoirs Efterretninger, 1848-01-03
Odense den 29 Decbr. 1847. Valgbestyrelsen.
Odense Adresse-Contoirs Efterretninger, 1848-01-03
Udpantning. for resterende Communeafgivter af Odense Kjøbstad for October Qvartal d. A. samt for Bygningsskat for Halvaaret til 1 October 1847 foretages Torsdagen den 6 Januar 1848 og paafølgende Dage, hvilket herved i Overeensstemmelse med Forordningen af 2 Januar 1830. bekjendtgjøres til Restancedragernes Underretning, med Tilføiende, at Pantegodset strax medtages, saavel for disse som de ældre Restancer, saafremt Samme ikke inden ovenanførte Tid ere indbetalte til vedkommende Oppebørselsbetjent. Odense Byfogedcontoir den 29 Decbr. 1847. G. Klaumann.
Odense Adresse-Contoirs Efterretninger, 1848-01-03
Bekjendtgjørelse. Da Jordemodertjenesten i Odense Amts 23de Jordemoderdistrict, indbefattende Lunde og Allesøe Sogne, er bleven vacant, saa anmodes de examinerede Jordemødre, der maatte attraae Ansættelse i denne Tjeneste, inden 4 Uger fra Dato til Stiftamtet at indlevere deres Ansøgninger, ledsagede af de fornødne Beviisligheder om deres Examination og hidtidige Forhold. Fyens Stiftamthuus den 29 Decbr. 1847.
Odense Adresse-Contoirs Efterretninger, 1848-01-03
Theatret i Odense. derefter: Overraskelsen, Lystspil i 1 Act. Bardensleth.
Odense Adresse-Contoirs Efterretninger, 1848-01-03
Onsdagen den 5 Jan. (til Benefice for Mad. Bloch); Kunsten at skaffe sig Tilbedere, Lystspil i 3 Acter; Fredagen den 7 Jan. (til Benefice for Hr. og Mad. Schmidt): Bagtalelsens Skole, Comedie i 3 Acter.
Odense Adresse-Contoirs Efterretninger, 1848-01-03
Søndagen den 9 Jan. (efter Opfordring): Talis manen, musikalsk Farce i 3 Acter af W. Nestrop og C. Borgaard.
Odense Adresse-Contoirs Efterretninger, 1848-01-03
Mandagen den 10 Jan. gives den følgende Forestilling.
Odense Adresse-Contoirs Efterretninger, 1848-01-03
Advarsel. H. W. Lange.
Odense Adresse-Contoirs Efterretninger, 1848-01-03
Jfølge Overeenskomst mellem Undertegnede, er fra idag antaget Niels Petersen til at have Opsyn med Tømmerpladsen, som er beliggende ved Kanalen imellem Hr. Kammerjunker v. Sehesteds Lykke og den saakaldte Losseplads. Da Hensigten hermed er at forebygge Jntet bortkommer, saavelsom at overholde Orden, saa advares herved alle Uvedkommende at holde sig fra bemeldte Tømmerplads, da de i Overtrædelsestilfælde ville blive anholdte og tiltalte som de, der krænke Eiendomsretten. Odense den 1 Januar 1848. fylde deres Bestemmelse.
Odense Adresse-Contoirs Efterretninger, 1848-01-03
Samtlige Trælast=Handlere i Odense. F. i B. har rigtigt modtaget 25 Forskrifter, der vilde opEn hvid Puddel, som er klippet paa Bagdelen og har et bruunt og et blaat Øie, og lyder Navnet Neptun, er bortkommen fra sin Eier. For dens Tilbagelevering i Garver Rauns Gaard paa Vestergade i Odense loves en passende Douceur.
Odense Adresse-Contoirs Efterretninger, 1848-01-03
En Kasket er bleven forbyttet med en anden i Theatret den 2 Januar. En Udvexling vil kunne skee hos Portneren paa Slottet.
Odense Adresse-Contoirs Efterretninger, 1848-01-03
Efter Fleres Anmodning har jeg udført et Brystbillede i Terracotta af afdøde Stiftsphysikus Etatsraad Guldbrand, der efter Fleres Dom er vellykket. Da jeg fra forskjellige Sider har modtaget Opfordring til at foranstalte Gibsafstøbninger af dette Brystbillede, saa har jeg besluttet at opfylde disse Ønsker, saafremt jeg derved kan see mig skadesløs. Jeg tillader mig derfor ærbødigst at anmode de af den Afdødes mange Venner, Bekjendt og Velyndere, som maatte ønske at eie hans Brystbillede i Gibsafstøbningen, i Løbet af 14 Dage derom at ville gjøre Anmeldelse til den Hempelske Boghandel. Prisen bliver 6 Rbd. pr. Stykke. Brystbilledet, hvorefter Afstøbningen vil blive taget, staaer til behageligt Eftersyn i min Bopæl. Odense den 3 Jan. 1848. R. Striegler. Havekarl.
Odense Adresse-Contoirs Efterretninger, 1848-01-03
Slotsforvalter Rasmussen i Faaborg anviser Plads paa en Hovedgaard til 1 Mai eller tidligere for en duelig og skikkelig Havekarl. Lærerinde.
Odense Adresse-Contoirs Efterretninger, 1848-01-03
En ung Pige, som i flere Aar har underviist saavel yngre som ældre Børn, og som formedelst Confirmation til førstkommende Mai er uden Condition, ønsker sig til denne Tid en Plads, om muligt helst i Omegnen af Odense eller dog i Fyen.
Odense Adresse-Contoirs Efterretninger, 1848-01-03
Foruden de almindelige Skolekundskaber, kan hun ogsaa undervise i Fransk og Tydsk, hvilket sidste Sprog hun ogsaa kan paatage sig at tale i Underviisningstimerne. De bedste Anbefalinger kunne, om ønskes, produceres. Billet mærket O-61 bedes indlagt paa Adressecontoiret.
Odense Adresse-Contoirs Efterretninger, 1848-01-03
En tro og dygtig Kokkepige, som er kyndig i Madlavning, kan til 1 Mai faae Plads paa en Herregaard, hvor der holdes Jomfrue. Adressecontoiret anviser.
Odense Adresse-Contoirs Efterretninger, 1848-01-03
En gift Gartner, som i en Række af Aar han tjent et Herskab, men formedelst sammes Bortreise bliver ledig, önsker sig snarest muligt Emploi. Gode Anbefalinger kan fremvises fra det Herskab han har tjent. Billet bedes indlagt paa Adressecontoiret mærket: G. No. 20.
Odense Adresse-Contoirs Efterretninger, 1848-01-03
For en ferm Stuepige, som forstaaer sig paa Vadsk og Strygning, er en Plads ledig i Odense til Mai. Adressecontoiret anviser; men uden gode Anbefalinger nytter det ei at melde sig.
Odense Adresse-Contoirs Efterretninger, 1848-01-03
800 Rbd. 55 1/2 s., Umyndiges Midler, kunne imod lovbefalet Sikkerhed erholdes til Laans. Bjerge Aasum Herreders Contoir den 21 Decbr. 1817. Lüttichau.
Odense Adresse-Contoirs Efterretninger, 1848-01-03
Af offentlige Midler kan strax faaes til Laans 250 Rbd. Sølv, imod lovbefalet Sikkerhed. Man henvender sig til Farver Simon Hempel. Odense den 2 Januar 1818.
Odense Adresse-Contoirs Efterretninger, 1848-01-03
Classelotterisedler. Frilodder saavelsom nye Lodder a 2 Rbd. pr. Styk, faaes i Middelfart hos R. Møller. Nedsat Ølpriis.
Odense Adresse-Contoirs Efterretninger, 1848-01-03
J Haab om forøget Afsætning, nedsættes fra idag indtil videre Prisen paa Huusholdnings-Øllet fra Bryggeriet paa Fiskertorvet med 2 Mk. pr. Tønde, ligesom og godt bayersk Ole derfra vil kunne erholdes, til nedsat Priis, om nogle faa Dage. Odense den 3 Januar 1818. C. H. Hansen.
Odense Adresse-Contoirs Efterretninger, 1848-01-03
L. B. J. udsælges billig hos Mærk. i Odense hos gade. 4 Mærk.